KIRJALLINEN KYSYMYS P-1582/00 esittäjä(t): Maurizio Turco (TDI) komissiolle. Varojen myöntäminen kuluttajayhdistyksille.



Virallinen lehti nro 046 E , 13/02/2001 s. 0204 - 0205



KIRJALLINEN KYSYMYS P-1582/00 esittäjä(t): Maurizio Turco (TDI) komissiolle (12. toukokuuta 2000) Aihe: Varojen myöntäminen kuluttajayhdistyksille Kuluttajayhdistysten vuosina 1998 ja 1999 sekä vuoden 2000 ensimmäisen neljänneksen aikana esittämiin hankkeisiin liittyen pyydän komissiota vastaamaan seuraaviin: - Mikä oli rahoitettujen hankkeiden lukumäärä, tarkoitus ja niille pyydetyn ja myönnetyn rahoituksen määrä? - Mikä oli hylättyjen hankkeiden lukumäärä, tarkoitus ja niille pyydetyn rahoituksen määrä ja mitkä olivat syyt hylkäämiselle? - Millainen liikkumavara komission virkamiehillä on sekä kokonaismäärärahoissa että yksittäisissä hankkeissa? - Mitä aloitteita komission virkamiehet rahoittivat suoraan ja mikä oli kyseisten hankkeiden tarkoitus ja myönnetyn rahoituksen määrä? - Mitä aloitteita komission virkamiehet hylkäsivät ja mikä oli hankkeiden tarkoitus ja pyydetyn rahoituksen määrä? David Byrnen komission puolesta antama vastaus (23. kesäkuuta 2000) Parlamentin ja neuvoston 25 päivänä tammikuuta 1999 tekemässä päätöksessä 283/1999/EY säädetään kuluttajia koskevien yhteisön toimien yleisistä puitteista kaudella 1. tammikuuta 1999 31. joulukuuta 2003. Kauden aikana on käytettävissä 112,5 miljoonaa euroa. Toimiin sisältyy komission toteuttamia toimia sekä rahoitustukea eurooppalaisille kuluttajajärjestöille ja kuluttajajärjestöjen tai riippumattomien viranomaistahojen esittämille yksittäisille hankkeille. Tuensaamisedellytykset on asetettu kyseisessä päätöksessä. Päätettäessä rahoitusta koskevista ehdoista ja perusteista sekä valittaessa toimia ja hankkeita komissiota avustaa neuvoa-antava komitea, joka koostuu jäsenvaltioiden edustajista. Päätöksessä 283/1999/EY säädetään, että rahoitustuen määrä ei periaatteessa saa olla suurempi kuin 50 prosenttia kyseisestä hankkeesta aiheutuneista kuluista. Vuonna 1998, 1999 ja 2000 julkaistujen ehdotuspyyntöjen aiheet on valittu komission ensisijaisten tavoitteiden mukaisesti. Vuoden 1999 ehdotuspyynnön aiheena oli koulutus. Sen jälkeen kun päätös 283/1999/EY tuli voimaan, kuluttajapolitiikan toimintaohjelma 19992000 on toiminut luonnollisena ohjenuorana ehdotuspyyntöjen aiheita ja tavoitteita määritettäessä. Pyrkimys keskittää rahoitusta muutamaan suureen hankkeeseen on komission yleisen tukipolitiikan mukainen. Vuonna 1998 komissiolle toimitettiin 378 tukihakemusta, joissa haetun tuen yhteenlaskettu määrä oli 34,81 miljoonaa euroa (lukuun sisältyvät myös eurooppalaisten kuluttajajärjestöjen tukihakemukset). Rahoitusta päätettiin myöntää 63 hankkeelle, joista neljässä tuettiin eurooppalaisten kuluttajajärjestöjen vuotuista toimintaa. Tuesta myönnettiin yksittäisille hankkeille 6,06 miljoonaa euroa ja eurooppalaisille kuluttajajärjestöille 1,19 miljoonaa euroa. Vuonna 1999 komissiolle toimitettiin 210 tukihakemusta, joissa haetun tuen yhteenlaskettu määrä oli 19,82 miljoonaa euroa (lukuun sisältyvät myös eurooppalaisten kuluttajajärjestöjen tukihakemukset). Rahoitusta päätettiin myöntää 53 hankkeelle, joista neljässä tuettiin eurooppalaisten kuluttajajärjestöjen vuotuista toimintaa. Tuesta myönnettiin yksittäisille hankkeille 4,54 miljoonaa euroa ja eurooppalaisille kuluttajajärjestöille 1,42 miljoonaa euroa. Vuonna 2000 komissiolle toimitettiin 178 tukihakemusta, joissa haetun tuen yhteenlaskettu määrä oli 16,24 miljoonaa euroa (lukuun sisältyvät myös eurooppalaisten kuluttajajärjestöjen tukihakemukset). Rahoitusta päätettiin myöntää 41 hankkeelle, joista neljässä tuettiin eurooppalaisten kuluttajajärjestöjen vuotuista toimintaa. Tuesta myönnettiin yksittäisille hankkeille 4,68 miljoonaa euroa ja eurooppalaisille kuluttajajärjestöille 1,60 miljoonaa euroa. Lisätietoja kuluttajasuoja-asioista ja vuosina 19982000 myönnetystä rahoituksesta on saatavissa Internetistä osoitteesta http://europa.eu.int/comm/dg24/general_info/budget_en.html. Vuosina 19992000 hylättiin 600 hakemusta, koska ne eivät täyttäneet tuensaamiselle asetettuja ehtoja ja perusteita. Koska määrä on näin suuri, hylättyjä hakemuksia ei tässä esitellä. Lähetämme lisätietoja vuosina 1998, 1999 ja 2000 myönnetystä rahoituksesta suoraan arvoisalle parlamentin jäsenelle ja parlamentin sihteeristölle.